《游大禹寺回马上口占》
宋代·张伯玉

永日跻云峰，向晚下秋巘。
却望碧城中，楼台翠烟满。
前旌拥归骑，缓辔徐驭称。
旷望写予心，平波海天远。
顾予畴昔志，本以锄犁挽。
敢望麋鹿资，遘此云龙旦。
金门容窃步，玉殿叨灵睠。
复此千骑来，日逐纷华战。
平生知退意，长畏岁月晚。
行当引初服，还把芰荷翦。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。